o
Olet tervetullut ohjelmaan, Michael Kimuli! -Kiitos!
Miten voit? Olet nyt Suomessa, studiossa.
Voin hyvin.
Et ole ensimmäistä kertaa Suomessa.
Olin täällä huhtikuussa, tämä on toinen kertani.
Olet kansainvälisesti tunnettu perustamastasi järjestöstä,-
Christian Discipleship International Ministries.
Olet myös tunnettu rukouspalvelija Ugandassa.
Haluat keskittyä palavaan, tehokkaaseen rukoukseen,-
ja levittää näkyäsi.
Voitko kertoa taustastasi, mistä tulet?
Onko taustasi kristillinen vai pakanallinen?
Olen syntyjäni anglikaani, uskonnollinen poika.
Isäni oli anglikaaniuskova.
Minulla on neljä siskoa ja kuusi veljeä.
Ennen Afrikassa sekoitettiin kristinuskoon pakanuutta -
tai esi-isien palvontaa.
Isillämme ei ollut täyttä ymmärrystä kristinuskosta.
Kasvoin keskellä tätä, mutta olin todella uskonnollinen poika.
Kuuluin anglikaanikuoroon...
...kuusivuotiaasta lähtien.
Tähtäsin jo lapsena papiksi.
Näin kasvoin,-
mutta teini-ikäisenä etäännyin uskostani.
Kunnes vuonna 1990 Jeesus löysi minut.
En halua sanoa, että löysin Jeesuksen,-
sillä Hän löysi minut 1990.
Annoin elämäni Hänelle, pelastajalleni ja ystävälleni.
En ole koskaan katunut sitä.
Upeaa kuulla. Taustasi on mielenkiintoinen.
Miten sait näyn rukouksesta?
Olet mahtava rukoilija.
Olen ollut kokouksissasi ja kuullut sinun saarnaavan ja rukoilevan.
Jumalan voima on koskettanut uskomattomalla tavalla ihmisiä.
Kerro, miten sait näkysi?
Miten se tuli?
Kun oli juuri antanut elämäni Jeesukselle...
Olin varttunut kylässä, jossa oli täynnä pakanuutta,-
esi-isien palvontaa ja noituutta. -Aivan.
Se synnytti taakan sydämeeni.
Myös se, etteivät perheenjäseneni olleet sitoutuneita kristittyjä.
Se synnytti myös taakkaa.
Opin rukoilemaan heti alettuani seuraamaan Jeesusta.
Halusin nähdä muutoksen kylässäni, asuinyhteisössäni.
Siellä oli vain yksi kirkko, joka oli ortodoksinen.
Kyse oli yhdestä Ugandan suurimmista kylistä.
Siellä oli vain tämä yksi ortodoksikirkko.
Sitten oli vain noitatohtoreita, noitia, pakanuutta -
ja esi-isien palvontaa.
Halusin eläviä seurakuntia keskuuteemme.
Halusin ihmisten uudestisyntyvän asuinyhteisössämme.
Joten opin heti rukoilemaan.
Opin esirukoilemaan.
Halusin tietää Jumalan mielen ja sydämen kylämme suhteen.
Kyläni oli noituuden rampauttama.
Se oli kehittymätön.
Kaikki oli täysin surkastunutta, toisin kuin lännessä.
Ette tiedä, mitä noituus voi tehdä, miten se saa ihmiset valtoihinsa.
Euroopassa monet nuoret pitävät noituutta pelinä.
Voin vakuuttaa, ettei se ole sitä. Se voi vallata yksilöihmiset -
ja rampauttaa koko asuinyhteisön.
Raamatussa kerrotaan, miten Samariaa hallitsi -
Simon-niminen noita, velho.
Hän pelotteli ihmisiä, ilo oli kadonnut.
Koko Samaria kärsi masennuksesta ja pelosta.
Tälläinen kyläni oli.
Kaikki pitivät noitia suuressa arvossa.
Taistelin kovasti.
Tapanani oli kävellä lähes kolme kilometriä -
olinpaikastani seurakuntaan, minkä yhteydessä olin.
Opin heti rukoilemaan.
Aloin tukea toisia kristittyjä -
jotka olivat kylässämme antautuneita. -Hienoa!
Pystytimme uskovien taloihin rukousalttareita.
Lopulta aloimme koputella nimikristittyjen ovia,-
jotka eivät olleet uudestisyntyneitä.
Ugandassa ei ole vaikeaa evankelioida ovelta ovelle.
Toisin on lännessä.
Lähestyimme heitä ja pyysimme lupaa rukoilla heidän kanssaan.
Kaikki alkoi esirukouksesta.
Sitten rukouksen jano nousi asuinyhteisössäni.
Lopulta pidimme evankeliointikampanjan.
Tänä päivänä kyläni on yksi muutoksen malleista -
Ugandan asuinyhteisöjen keskuudessa. -Valtavaa.
Melkein kaikki noidat lähtivät. Suurin osa antoi elämänsä Herralle.
Monet esi-isien palvojat antoivat elämänsä Herralle.
Kylä muuttui täysin.
Nyt asuinyhteisössämme on yli 10 elävää seurakuntaa.
Onpa innostavaa, olen aivan innoissani!
Ei varmaankaan ole muuta vaihtoehtoa tai mahdollisuutta -
kuin rukous kokemassasi tilanteessa. -Aivan!
Olet kirjoittanut voimallisen kirjan.
Se on englanniksi "Effective and Fervent Prayer".
Nyt se on käännetty suomeksi nimellä "Voimallinen rukous".
Voitko kertoa kirjan pääsisällöstä.
Miksi kirjoitit kirjan, ja mikä on sen näky?
Kirjan kirjoittamisen motiivina ei ollut kansainvälinen jakelu.
Kirjoitin sen kouluttaakseni rukouslähettejämme,-
Herran kerrottua, että Ugandan kutsu oli olla rukouslähettikansa.
Niin aloimme kouluttaa rukouslähettejä.
Kirjoitin kirjan osaksi opetusohjelmaamme.
Se kuitenkin lähti käsistäni, täysin yllättäen.
Eräässä kokoussarjassa saksalainen tuottaja ja kirjailija, julkaisija -
tuli luokseni ja pyysi luvan saada julkaista kirjan Saksassa.
Sitten englantilainen mies halusi julkaista sen maassaan englanniksi.
Niin se julkaistiin englanniksi.
Olin kirjoittanut sen englanniksi, mutta hän teki korjatun version.
Sitten kirja pääsi valloilleen, tavalla tai toisella,-
koska nyt se on julkaistu japaniksi, ranskaksi,-
hollanniksi, arabiaksi... ja Taiwanillakin.
Nyt olen täällä lanseeraamassa sitä suomeksi.
Jumalan käsi on jotenkin vain ollut kirjan yllä.
Uskon sen johtuvan siitä, ettei se ole vain teologiaa tai teoriaa.-
vaan omaa käytännön kokemustamme Ugandasta,-
etenkin rukouselämästä.
Koko kirja on siitä, miten murtautua Jumalan läsnäoloon -
ollaksemme vuorovaikutuksessa Taivaan Isämme kanssa.
Tämä puuttuu monien kristittyjen rukouselämästä.
Monille rukous on vain pyytämistä ja saamista.
Ei Jumala ole kuin supermarket tai sekatavarakauppa,-
josta vain haemme kaikenlaista.
Uskon, että Jumala kaipaa yhteyttämme, seuraamme.
Varmasti.
Tämä kirja kutsuu murtautumaan tuohon yhteyden paikkaan -
Taivaan Isämme kanssa.
Tuo on todella jännittävää tietää rukouksesta.
Joka pääsee tuohon maailmaan, ei halua enää sieltä lähteä. -Aivan.
Luulen, että monilta uskovilta Suomessa puuttuu tämä.
On erittäin ratkaisevaa, että on kirja nyt suomeksi.
Kaikki voivat päästä käsiksi sen sisältöön.
Olet käynyt monissa maissa.
Kerrotko palvelutyöstäsi, ja mihin se on sinua vienyt?
Minua kiinnostavat etenkin arabi- maat. Kerrotko jotakin työstäsi?
Kyllä. Ensimmäinen vierailu- kohteeni oli Etelä-Afrikka.
Sitten menin Englantiin.
Saimme Herralta maalle profetian.
Mukanani Englannissa oli 41 esirukoilijaa, rukouslähettiä.
Menimme Ranskaan ja Irlantiin -
ja lopulta Hollantiin.
Vein esirukoilijoiden ryhmän "The Call"-tapahtumaan -
ja nuorten "Soul Survivor" -tapahtumaan.
Vein heidät siis Hollantiin.
Lopulta päädyin myös Brasiliaan.
Menin sinne useamman kerran kouluttamaan rukouksesta.
Menin myös Venäjälle. Olen ollut siellä.
Olen ollut... niin monessa maassa, että olen seonnut laskuissani!
Olen ollut Yhdysvalloissa ja nyt Ruotsissa ja Suomessa.
Herra avasi oven myös arabimaihin,-
joka on kaikkein jännittävintä.
En edes tiedä, miten se tapahtui,-
mutta jotenkin sain kutsun nuorisokonferenssiin Egyptiin.
Siten Jumala avasi oven.
Herran Henki liikkui niin voimallisesti nuorten keskuudessa,-
että sain kutsun suureen seurakuntaan Kairossa.
Tein niin, ja pidimme rukouskoulun -
ensimmäisen rukouskoulun Kairossa siinä seurakunnassa.
Pidimme toisen rukouskoulun eräässä kirjallisuuskeskuksessa.
Rukousliike alkoi lopulta kasvaa.
Se kasvoi Egyptissä sille tasolle,-
että he pitävät joka vuosi rukouskonferenssin,-
johon tulee ainakin 7000 ihmistä, telttaan. -Vau!
Kairon suurimmassa seurakunnassa rukoillaan maanantaisin herätystä.
Vähintään tuhat ihmistä tulee sinne anomaan herätystä.
Olin siellä viime syyskuussa. Puhuimme uusista strategioista,-
verkoston rakentamisesta kaikkialle Egyptin.
Tapasimme pastoreita ja johtajia kaikkialta Egyptistä.
He ovat yhtä mieltä, että kaikissa seurakunnissa Kairossa,-
pohjoisessa, etelässä, idässä ja lännessä,-
he rukoilevat ja anovat aina samassa hengessä Herraa, -
että Hän ilmestyisi Egyptissä voimallisella tavalla.
Uskon profeetta Jesajan profetian toteutumiseen -
Jesajan kirjan luvun 19 mukaisesti,
että keskelle Egyptiä tulee rukousalttari.
Se on nyt toteutumassa.
Jumala käyttää Egyptiä laukaisu- alustana tavalla tai toisella.
Egyptin kautta Kuwaitissa kuultiin meistä.
Menimme sinne ja opetimme samoja asioita rukouksesta.
Menimme Jordaniaan ja Irakiin, missä olen ollut useita kertoja.
Olen ollut myös Arabiemiraateissa usean kerran.
Olen vieraillut useissa arabiseurakunnissa,-
arabiankielisissä seurakunnissa ympäri maailmaa,-
kuten Saksassa, USA:ssa, missä on yhä arabiankielisiä seurakuntia.
Jumala tekee jotakin arabiseurakunnissa.
Se on jotakin valtavaa.
Rukouksen kautta voittaa myös siis esteen nimeltä "islam".
Totta kai! - Olet kokenut sen jo. -Kyllä.
Olen huomannut Euroopassa,-
ettei se ole tietoinen,-
miten islam on valtaamassa tämän maanosan.
Ja jos emme...
Jos Eurooppa ja seurakunnat eivät herää...
Muslimit rakentavat moskeijoita kaikkialle,-
jotka vielä nyt ovat tyhjiä, mutta tuskin enää 10 vuoden kuluttua.
Jos pastorit ja maan papisto eivät nouse vastustamaan tätä kaikkea...
Olin Saksassa viime keväänä ja vierailin seurakunnassa,-
jonka naapurissa oli moskeija.
Muslimit kantelivat, että tässä seurakunnassa huudettiin -
ja hallitus päätti, että seurakunnan oli lähdettävä.
Miten kauheaa! -Heidän piti lähteä moskeijan luota -
ja jättää muslimit rauhaan.
Jotain on todella tapahtumassa.
Valtaosa eurooppalaisista ei tiedä, mitä tämä tarkoittaa.
Uganda julistautui ikuisesti islamilaiseksi,-
ja tiedän mitä vaati päästä siitä vapaaksi.
Koen, että...
Haluan rohkaista pastoreita ja rukousjohtajia Euroopassa,-
sekä evankelistoja, nousemaan ja tekemään jotakin,-
muuten Euroopasta voi tulla islamilainen maanosa.
Pian siitä voi tulla lähetyskenttä.
Emme halua sitä, vaan haluamme nähdä suuren herätyksen,-
siksi tarvitsemme paljon rukousta.
Käsittelet kirjassasi myös esteitä,-
jotka ovat voitokkaan rukouselämän tiellä.
Voisitko kertoa niistä yksityiskohtaisesti.
Mitkä ovat suurimmat esteet?
Kyllä, Raamatussa sanotaan,-
2. Aikakirjan luvussa 7, jakeessa 14: (engl.) -
"...jos kansani, jota nimelläni kutsutaan,-
nöyrtyy ja rukoilee,-
etsii kasvojani ja hylkää pahat tiensä,-
niin minä kuulen sitä taivaasta, tulen alas ja parannan maan."
Uskon tuon kohdan tarkoittavan paljon,-
enemmän kuin mitä luimme.
Siinä sanotaan, että jos kansani nöyrtyy...
Toisin sanoen, jos he eivät nöyrry, niin Herra ei kuule heitä.
Lähetämme paljon rukousta Taivaan valtaistuinsaliin ylpeydestä käsin.
Jaakobin kirjassa sanotaan, että Jumala on ylpeitä vastaan,-
mutta antaa nöyrille armon.
Jos Jumala on ylpeitä vastaan...
Ylpeyttä on monenlaista: kansallista ylpeyttä,-
ja älyllistä ylpeyttä.
On sitä, mitä kutsumme...
On monenlaista ylpeyttä rahaan ja materiaan liittyen.
On hyvä miettiä, miksi on paljon rukousta,-
jopa lännessä on paljon rukousta,-
mutta miksei ole läpimurtoja ja muutoksia?
Tulisi tarkastaa sydämet. Onko jokin este?
Onko jotakin minun ja Jumalan välillä, joka estää rukouksiani -
pääsemästä läpi?
En usko Jumalan kuulevan kaikki rukoukset,-
2. Aikakirjan 7:14 lukemisen jälkeen.
Toinen este voi olla epäilys ja epäusko.
Jaakobin kirjan 1. luvussa puhutaan epäilystä.
Epäileväisen ei tule luulla saavansa mitään Herralta.
Sellainen ihminen on epävakaa kaikilla teillään,-
kuin aalto, jota merituuli heittelee sinne tänne.
Epäilys täytyy käsitellä.
Se on yksi kansakuntien yllä olevista hengistä.
Erityisesti Euroopassa on paljon epäuskon henkeä.
Täällä on vahva humanismin henki, joka täytyy käsitellä.
Ihmisten täytyy jälleen saada läpimurto -
ja uskoa, että Jumala voi tehdä tiettyjä asioita.
Synti on myös este.
Psalmin 66 jakeessa 8 sanotaan:- (engl.)
"Jos hellisin syntiä sydämessäni, Herra ei kuulisi rukouksiani."
Jesajan luvussa 59 sanotaan, ettei Herran korva ole kuuro kuulemaan -
tai käsi ole liian lyhyt auttamaan.
Syntimme voivat erottaa meidät Hänestä.
Täytyy tehdä parannus kaikesta synnistä sydämessämme.
Vaikka saatamme luulla, ettei kukaan muu tiedä siitä,-
niin Jumala tietää tarkasti.
Uskon, että parannuksenteko voi myös tuoda läpimurron.
Synti on este. Miksi?
Koska synti varastaa luottamuksesi Jumalaan.
Piiloudut Aadamin tavoin.
Raamattu ei kehota meitä piiloutumaan langettuamme.
Se kehottaa lähestymään Herraa saadaksemme armon ja laupeuden -
avun tarpeessa ollessamme, Heprealaiskirjeen mukaan.
Ihmisten ei todellakaan tule piileskellä ja ajatella,-
että koska en ole Jumalalle mieliksi, ei täydy rukoilla.
Jos elät synnissä, tule Herran luo. Jesaja 1:18 sanotaan;-
"Tulkaa, käykäämme oikeutta keskenämme. -
Vaikka teidän syntinne ovat veri- ruskeat, tulevat ne lumivalkeiksi."
Tämä on Jumalan sanaa. Se on lupaus.
Yksi este on sydämen epäjumalanpalvelus.
On paljon epäjumalanpalvontaa, itsensä palvomista ja monenlaista.
Ei pelkkä veistetty kuva ole epäjumala.
Epäjumala voi olla mikä tahansa, mikä menee Jumalan edelle. -Aivan.
Mitä tahansa. Mitä pidät Jumalaa tärkeämpänä?
Miksi Jumala pyysi Aabrahamia uhraamaan Iisakin?
Onko Jumala murhaaja?
Halusiko Hän tappaa Iisakin?
Jumala halusi vain nähdä Aabrahamin sydämen.
Kenen Aabrahamin sydän oli, kuuluiko se Iisakille vai Hänelle?
Hän testasi Aabrahamia.
Jumala haluaa aina testata sydämemme.
Raamatussa Herra sanoo: "Jos etsit minua kaikesta sydämestäsi..."
Kaikesta sydämestäsi, ei osalla sydäntäsi.
Jumala on kiinnostunut sydämentilasta. -Aivan.
Onko siellä jokin epäjumala, kuten Hesekiel 14 sanoo?
Jumala sanoi Hesekielille,-
ettei antaisi Israelin vanhinten kysyä neuvoa Häneltä,-
koska heillä oli epäjumalia sydämissään.
Ne olivat tulleet esteiksi.
Yksi este voi tietysti olla suhteemme puolisoomme, vaimoomme.
Raamattu kehottaa kohtelemaan heitä varovasti.
He ovat heikompia astioita, ja perivät Valtakunnan kanssamme.
Jos emme kohtele heitä hyvin, rukouksemme estyvät.
Raamattu puhuu myös köyhien huomioimisesta -
heidän hädässään Sananlaskuissa.
Sen mukaan, jos suljemme korvamme köyhien huudoilta,-
meidän huutaessamme apua, Hän ei vastaa, ei kuule meitä.
Nämä ovat esteitä, jotka tulee huomioida,-
ettei mikään ole rukouksemme tiellä.
Tarvitsee siis tehdä paljon parannusta näillä alueilla,-
jotta esteet poistuvat.
Et opeta Jumalan sanan teoriaa.
Olet käytännön rukouksen mies.
Kerrotko joistakin suurista ihmeistä tai vastauksista,-
joita olet saanut rukoiltuasi Ugandassa.
Tietenkin Uganda on todiste siitä, mitä Jumala voi tehdä,-
kun huutaa Hänen puoleensa.
Haluan ennen kaikkea kiittää Jumalaa "Euroopan isistä",
koska olemme aina pitäneet itseämme -
tämän maanosan hengellisinä lapsina.
Esi-isänne laittoivat elämänsä altiiksi tullessaan Afrikkaan,-
kun se vielä tunnettiin pimeänä maanosana.
He toivat meille evankeliumin valon.
Emme tule nyt Eurooppaan -
minään suurina teologeina -
tai suurina rukouksen tai Jumalan asioiden ammattilaisina,-
vaan tulemme tämän maanosan hengellisinä poikina ja tyttärinä.
Tulemme tänne esi-isänne kylvön hedelmänä.
Kiitämme Jumalaa siitä, mitä esi-isänne tekivät.
Siksi tulemme Eurooppaan kertomaan seurakunnille,-
että Jumala, jonka esi-isänne meille esittelivät, on uskollinen.
Hän rakastaa ja vastaa yhä rukouksiin,-
eikä vain yksittäisiin rukouksiin, vaan koko kansakunnan.
Uganda on siitä todiste.
Mitä maamme historiaan tulee,-
monet tietävät Ugandasta, kun puhutaan Idi Aminista.
Kaikkialla kysellään hänestä,-
eivätkä jotkut edes tiedä, että hän on jo kuollut.
Vuonna 1975, kuten ehkä olet lukenut tai kuullut,-
Uganda julistettiin islamilaiseksi maaksi -
Idi Amin toimesta.
Hän halusi hallita Ugandaa Sharia-lailla.
Hän lakkautti ja poltti kaikki evankelikaaliset kirkot.
Hän jätti vain katoliset sekä ortoksi- ja anglikaanikirkot.
Lopulta hän myös vainosi anglikaanikirkkoa,-
murhaten sen arkkipiispan.
Kirkossa rukoileminen oli rikos.
Kaikki kirkot suljettiin -
ja joistakin tuli jopa moskeijoita.
Valtaosa uskovista kokoontuivat viidakkoihin rukoilemaan.
Se oli vaarallista, koska -
sillä Afrikan viidakot poikkeavat-
Euroopan tai Suomen metsistä.
Siellä on villipetoja ja myrkkykäärmeitä.
Monet kuolivat siellä.
Jeesuksen nimessä rukoileminen oli rikos myös omassa kodissasi.
Se oli hyvin pimeä ajanjakso maamme historiassa.
Idi Amin traumatisoi maamme,-
repi sen palasiksi.
Kansantalous romahti,-
koska YK asetti meidät saartoon.
Mikään maa ei saanut käydä kauppaa kanssamme.
Toivoimme saavamme apua mm. Englannilta, Saksalta, USA:lta,-
mutta suurin osa niistä viimein sulki suurlähetystönsä ja lähti.
Se oli todella pimeä ajanjakso niinä aikoina.
Kiitämme Herraa, että jotkut miehet ja naiset rukoilivat edelleen.
Muistan, miten pikkupoikana lähdimme iltaisin talostamme.
Joka yö nukuimme metsissä,-
nukuimme viidakoissa, rukoilimme.
Kun kokoontuu viidakossa, ei naapurilta kysytä,-
onko hän baptisti tai presbyteeri. Kirkkokunnalla ei ollut merkitystä.
Viidakossa meitä yhdisti Jeesus Kristus.
Se oli yhdistävä tekijä.
Ei meillä ollut rukousjohtajaa.
Jumala vuodatti rukouksen ja anomisen hengen -
Ugandan kansan ylle.
Meistä tuli rukoussotureita kokemalla.
Emme oppineet sitä teologisessa,-
vaan ongelmien kautta,-
ja sen pimeän ajan kautta, jonka koimme kansana.
Ylistys Herralle! Ihmeellinen tarina Jumalastanne -
ja meidän Jumalastamme, joka yhä elää Suomessa ja Ugandassa.
Olen kiitollinen tästä haastattelusta kanssasi,-
jatkamme toisessa osassa myöhemmin.
Suomennos: Tiina-Maria Aarnio